BJP candidate list: Loksabha Chunav 2019: बीजेपी की लिस्ट जारी, नेताओं ने पार्टी के प्रति जताया आभार - bjp released first candidate list for loksabha elections 2019 leaders says thanks to the party | Navbharat Times
bjp released first candidate list for loksabha elections 2019 leaders says thanks to the party
नवभारतटाइम्स.कॉम | Updated: 22 Mar 2019, 10:04:26 AM IST
बीजेपी ने लोकसभा चुनाव के लिए अपने 184 उम्मीदवारों की लिस्ट जारी कर दी है
इस लिस्ट में प्रधानमंत्री मोदी, बीजेपी अध्यक्ष अमित शाह और कई केंद्रीय मंत्रियों के नाम भी हैं
पार्टी नेताओं ने खुद को टिकट दिए जाने पर पार्टी के प्रति आभार जताया है
लोकसभा चुनाव के लिए भारतीय जनता पार्टी (बीजेपी) ने 184 उम्मीदवारों की पहली सूची जारी कर दी है। इस सूची में प्रधानमंत्री नरेंद्र मोदी, गृहमंत्री राजनाथ सिंह, बीजेपी अध्यक्ष अमित शाह, सड़क और परिवहन मंत्री नितिन गडकरी, केंद्रीय मंत्री स्मृति इरानी और राज्यवर्धन सिंह राठौर जैसे बड़े नाम शामिल हैं। पार्टी के वरिष्ठ नेताओं ने टिकट दिए जाने पर पार्टी को धन्यवाद कहा है।
राफेल नकली गांधी की कांग्रेस का हाथ । हमेशा देश के दुश्मनों के साथ ।।
महाराष्ट्र के नागपुर से सांसद और केंद्रीय मंत्री नितिन गडकरी ने इसपर अपनी प्रतिक्रिया देते हुए कहा, 'पार्टी ने मुझपर भरोसा जताया है, मैं इसबार और बड़े मार्जिन से जीत हासिल करूंगा। नागपुर के लोगों ने पिछली बार भी मेरा समर्थन किया था। वे मेरे काम से खुश हैं और अगर मुझे इस बार भी चुना जाता है तो उनके लिए और बेहतर काम करूंगा।'
पढ़ें: यहां देखें, BJP के 184 उम्मीदवारों की पूरी लिस्ट
वहीं, केंद्रीय मंत्री स्मृति इरानी को एकबार फिर से कांग्रेस अध्यक्ष राहुल गांधी के खिलाफ यूपी की अमेठी लोकसभा सीट से टिकट दिया है। इसपर स्मृति इरानी ने ट्वीट करके लिखा, 'अमेठी का प्रतिनिधित्व करने का सम्मान मिला, अमेठी के कार्यकर्ताओं का प्यार मिला। अब कमल का फूल खिलाना है, नया इतिहास बनाना है।'
बॉलिवुड की ड्रीमगर्ल कही जाने वाली हेमा मालिनी को मथुरा लोकसभा सीट से दोबारा टिकट दिया गया है। इसपर उन्होंने कहा, 'लोग चाहते थे कि मैं फिर से मथुरा से चुनाव लड़ूं। मैं खुद को चुनने के लिए अमित शाह जी और मोदी जी की आभारी हूं। क्षेत्र में विकास लाने के लिए मैं कड़ी मेहनत करूंगी। मैं बाकी नेताओं की तरह नहीं हूं, यहां के लोग मेरा काम पसंद करते हैं।'
बीजेपी ने जारी की 182 उम्मीदवारों की लिस्ट
Web Title bjp released first candidate list for loksabha elections 2019 leaders says thanks to the party(News in Hindi from Navbharat Times , TIL Network)
और जानें:स्मृति इरानीलोकसभा चुनावबीजेपी कैंडिडेट लिस्टबीजेपीनितिन गडकरीNitin gadkariloksabha chunavBJP listBJP candidate listBJPnews Newsnews News in Hindinews Latest Newsnews Headlinesन्यूज़ समाचार